Na temelju članaka 14. i 17. Statuta Razvojne agencije Općine Gračac i na temelju članka 2. Pravilnika o ustrojstvu i sistematizaciji radnih mjesta i plaćama ravnatelj Razvojne agencije Općine Gračac raspisuje

**JAVNI NATJEČAJ**

**za ADMINISTRATIVNO RAČUNOVODSTVENOG REFERENTA - 1. izvršitelj**

**na neodređeno, puno radno vrijeme uz probni rad u trajanju od 3 mjeseca**

STRUČNI I DRUGI UVJETI:

* najmanje srednja stručna sprema: gimnazija, ekonomska, upravna ili društvena struka
* poznavanje engleskog jezika
* poznavanje rada na računalu (MS Office)
* ispunjavanje općih zakonskih uvjeta
* položen stručni ispit za upravljanje dokumentarnim i arhivskim gradivom izvan arhiva (uvjet položenog ispita može biti ispunjen i naknadno, do roka određenim ugovorom o radu)

Prednost imaju osobe s iskustvom u računovodstvu: knjiženje URE i IRE, knjiženje izvoda, knjiženje osnovnih sredstava, glavna knjiga

Poželjno je posjedovanje važeće vozačke dozvole B kategorije.

OPIS POSLOVA:

* kontinuirana komunikacija, razmjena informacija i dokumenata u području poslovne administracije, te kontinuirano upravljanje i prikupljanje informacija
* praćenje i upravljanje ranije definiranim poslovnim zadacima, te izvještavanje
* praćenje i izrada potrebnih baza podataka
* praćenje zakona i ostalih propisa vezane za računovodstvo te brine o provedbi istih
* organiziranje i vođenje računovodstvenih i knjigovodstvenih poslova
* pravovremena i točna obrada dokumentacije
* sastavljanje godišnjih i kvartalnih financijskih, statističkih izvještaja
* izrada prijedloga financijskog plana prema programima u suradnji sa ravnateljem i praćenje njihovog izvršavanja
* priprema godišnjeg popisa imovine i ostalih poslova vezanih uz popis
* obavljanje poslova uredskog poslovanja uključujući i poslove pismohrane
* obavlja ostale poslove po nalogu ravnatelja

UZ PISMENU ZAMOLBU, U KOJOJ JE OBAVEZNO NAVESTI PODATKE ZA KONTAKT (TELEFON/MOBITEL I E-MAIL ADRESA) POTREBNO JE PRILOŽITI:

* životopis
* dokaz o hrvatskom državljanstvu (preslik osobne iskaznice, putovnice, domovnice ili vojne iskaznice),
* dokaz o stručnoj spremi (presliku svjedodžbe ili diplome),
* dokaz o poznavanju engleskog jezika (potvrda, preslik učeničke knjižice, indeksa) ili izjava o poznavanju
* dokaz o poznavanju rada na računalu (potvrda, preslik učeničke knjižice, indeksa) ili izjava o poznavanju
* dokaz o položenom stručnom ispitu za upravljanje dokumentarnim i arhivskim gradivom izvan arhiva (ukoliko je položen)
* izvod iz elektroničkog zapisa o radno pravnom statusu HZMO-a ili potvrda
* uvjerenje da se ne vodi kazneni postupak, ne starije od 1 mjeseca od dana raspisivanja natječaja

Dokazi o ispunjavanju uvjeta i prednosti prilažu se u presliku ili u obliku elektroničkog zapisa, a izabrani kandidat, prije sklapanja ugovora o radu za potrebe poslodavca obvezan je dostaviti na uvid ovjerenu presliku ili izvornik dokaza o ispunjavanju uvjeta i prednosti koje je priložio u preslici.

Kandidat koji ostvaruje pravo prednosti kod prijema u radni odnos na bilo kojoj osnovi i važećem pravnom propisu, dužan je u prijavi pozvati se na to pravo i ima prednost pred ostalim kandidatima pod jednakim uvjetima. Uz prijavu na natječaj kandidat je dužan, pored dokaza o ispunjavanju traženih uvjeta, priložiti i dokaze o ostvarivanju prednosti prema posebnom zakonu na koji se poziva.

Kako bi ostvarili pravo prednosti pri zapošljavanju temeljem članka 102. stavak 1. do 3. važećeg Zakona o hrvatskim braniteljima iz Domovinskog rata i članovima njihovih obitelji, kandidati su dužni uz prijavu priložiti sve dokaze o ispunjavanju traženih uvjeta iz natječaja te dokaze propisane člankom 103. istog Zakona u svrhu ostvarivanja prava prednosti pri zapošljavanju. Poveznica na internetsku stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju

<https://branitelji.gov.hr/zaposljavanje-u-drzavnoj-sluzbi/843> [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kako bi ostvarili pravo prednosti pri zapošljavanju temeljem čl. 48. važećeg Zakona o civilnim stradalnicima iz Domovinskog rata kandidati su dužni uz prijavu priložiti sve dokaze o ispunjavanju traženih uvjeta iz natječaja te dokaze propisane člankom 49. Zakona o civilnim stradalnicima iz Domovinskog rata Poveznica na internetsku stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju:

<https://branitelji.gov.hr/zaposljavanje-u-drzavnoj-sluzbi/843> <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Podnošenjem prijave na natječaj, pristupnici natječaja su izričito suglasni da Razvojna agencija Općine Gračac kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka, sukladno propisima koji uređuju zaštitu osobnih podataka.

Natječajni postupak obuhvaća obavezno obavljanje intervjua na koji mogu pristupiti samo kandidati koji su podnijeli pravodobnu i urednu prijavu te ispunjavaju formalne uvjete iz natječaja. Ako kandidat ne pristupi intervjuu, smatrat će se da je povukao prijavu na natječaj.

Dopunu prijavi moguće je podnijeti zaključno do dana isteka natječajnog roka.

Prijave na natječaj s dokazima o ispunjavanju uvjeta podnose se na adresu:

**Razvojna agencija Općine Gračac Nikole Tesle 37, 23440 Gračac**

**(privremeno sjedište: Park sv. Jurja 1, 23440 Gračac)**

**Smatra se da je prijava podnesena u roku ako je prije isteka roka zaprimljena u Razvojnoj agenciji Općine Gračac. Kada je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje u Razvojnu agenciju Općine Gračac.**

Rok za podnošenje prijava je u roku od 8 dana od dana objave natječaja putem Hrvatskog zavoda za zapošljavanje. Natječaj se istovremeno objavljuje i na web stranici Razvojne agencije Općine Gračac <http://razvojna.gracac.hr/> .

Nepravovremene i nepotpune prijave neće se razmatrati, a osobe koje podnesu takve prijave ne smatraju se kandidatima prijavljenim na natječaj.

Poslodavac zadržava pravo ne zaposliti niti jednog kandidata.

O ishodu natječaja kandidati će biti obaviješteni putem web stranice Razvojne agencije Općine Gračac <http://razvojna.gracac.hr/> .

**Razvojna agencija Općine Gračac**

.